Hið fullkomna morð

Hið fullkomna morð (enska: A Perfect Murder) er bandarísk spennumynd frá árinu 1998 sem Andrew Davis leikstýrði. Gwyneth Paltrow, Michael Douglas og Viggo Mortensen fara með aðallhlutverkin í myndinni sem er lauslega byggðs á kvikmynd Alfred Hitchcocks Sláðu inn M fyrir Morð. Myndin fjallar um milljónamæringinn og iðnjöfurinn Steven Taylor, mann sem á allt sem að hugann girnist nema það sem hann langar mest í: ást og tryggð konu sinnar. Taylor nýtur mikillar velgengni í fjármálalífi New York borgar en telur þó það að hafa náð í eiginkonuna sé hans mesta afrek í lífinu. En hún hefur þörf fyrir meira en vera einhver fín frú fyrir eiginmanninn. Hún er sjálf bráðsnjöll og vinnur hjá Sameinuðu þjóðunum og á í sambandi við myndlistarmann sem uppfyllir hennar tilfinningalegu þarfir. Þegar eiginmaðurinn uppgötvar að hún sé að halda framhjá honum ákveður hann að fremja hið fullkomna morð og komast einnig um leið yfir digra sjóði sem konan á.

 Leikendur 
 Michael Douglas sem Steven Taylor
 Gwyneth Paltrow sem Emily Taylor (fædd Bradford)
 Viggo Mortensen sem David Shaw
 David Suchet sem Mohamed Karaman
 Sarita Choudhury sem Raquel Martinez
 Michael P. Moran sem Bobby Fain
 Novella Nelson sem Ambassador Alice Wills
 Constance Towers sem Sandra Bradford
 David Eigenberg sem Stein

 Tilvísanir 


Flokkur:Bandarískar kvikmyndir
Flokkur:Kvikmyndir frumsýndar 1998